An hevelep kudenn ganin bepred, gouzout a ran eo ur soñj fall, treiñ ha distreiñ a ran ar gudenn, hag a-benn ar fin e kemeran ar fallañ divizh, e ran an dibab fallañ. Ha gouzout kement-se n'am laka ket da cheñch ha da gemer divizoù all. Peogwir em eus aon, peogwir on laosk sur  a-walc'h, ha n'am eus ket c'hoant bezañ gloazet (adarre). Me soñje din e oa aesoc'h an traoù p'o c'homprener, e oa aesoc'h dibab pa ouzer ar pezh a zibaber. Ar c'hontrol-mik. Seul arbenikoc'h on war un dachenn seul ziaesoc'h din dibab, peogwir e welan muioc'h a draoù a c'hallfe mont fall, peogwir e roan talvoudegezh da draoù zo n'int ket pouezus peogwir e ouzan ez eus diouto. Un tammig evel dibab un urzhiataer, daoust ma vefe null a-walc'h ar geñveriadenn, dre ma ouzan kalzig traoù e ouzin ar pezh ne yelo ket gant unan, hag e roin re a bouez d'un disterach betek kaout keuz d'un dibab, padal ne reer ket van ha n'em bije biskoazh merzhet an difoc'h mar n'em befe ket gouezet…